ನೀವು ಕೊಡುವ ಹಿಂದುತ್ವದ ಸರ್ಟಿಫಿಕೇಟ್ ನನಗೆ ಬೇಕಿಲ್ಲ: ಪತ್ರ ಬರೆದ ರಾಜ್ಯಪಾಲರಿಗೆ ಉದ್ಧವ್ ಉತ್ತರ..! ಹೊಸದಿಲ್ಲಿ: ರಾಜ್ಯದಲ್ಲಿ ಸಿದ್ಧಿ ವಿನಾಯಕ ಮಂದಿರ, ಶಿರಡಿ ಸಾಯಿ ಮಂದಿರ ಸೇರಿದಂತೆ ಹಲವು ದೇವಸ್ಥಾನಗಳನ್ನ ಮತ್ತೆ ತೆರೆಯುವಂತೆ ಕೋರಿ ಮಹಾರಾಷ್ಟ್ರ ರಾಜ್ಯಪಾಲ ಭಗತ್ ಸಿಂಗ್ ಕೋಶಿ ಅವ್ರು ಬರೆದ ಪತ್ರಕ್ಕೆ ಉದ್ಧವ್ ಠಾಕ್ರೆ ಉತ್ತರ ಕೊಟ್ಟಿದ್ದು, ನಿಮ್ಮಿಂದ ಹಿಂದುತ್ವದ ಸರ್ಟಿಫಿಕೇಟ್ ಪಡೆಯುವ ಆಗತ್ಯ ನನಗಿಲ್ಲ ಎಂದಿದ್ದಾರೆ. ಸರ್ಕಾರ ಬಾರ್ , ಪಬ್, ಬೀಚ್ ಗಳನ್ನ ತೆರೆಯಲು ಅನುಮತಿ ನೀಡಿದೆ. ಮತ್ತೊಂದೆಡೆ ನಮ್ಮ ದೇವರು ದೇವತೆಗಳನ್ನು ಬೀಗ ಹಾಕಿ ಮುಚ್ಚಿರುವುದು ವಿಪರ್ಯಾಸ ಎಂದು ಪತ್ರ ಬರೆದಿದ್ದರು.ರಾಜ್ಯಪಾಲರ ಈ ಪತ್ರಕ್ಕೆ ತಿರುಗೇಟು ನೀಡಿರುವ ಮಹಾರಾಷ್ಟ್ರ ಮುಖ್ಯಮಂತ್ರಿ, ಹೌದು, ನಾನು ಹಿಂದುತ್ವವನ್ನ ಅನುಸರಿಸುವ ವ್ಯಕ್ತಿ, ನನ್ನ ಹಿಂದುತ್ವಕ್ಕೆ ನಿಮ್ಮಿಂದ ಪರಿಶೀಲನೆ ಅಗತ್ಯವಿಲ್ಲ ಎಂದಿದ್ದಾರೆ. ಇನ್ನು ಕೋಶ್ಯಾರಿ ಅವರಿಗೆ ಹಿಂದುತ್ವವೆಂದರೆ ಕೇವಲ ಧಾರ್ಮಿಕ ಪ್ರಾರ್ಥನಾ ಕೇಂದ್ರಗಳನ್ನು ತೆರೆಯುವುದು ಹಾಗೂ ತೆರೆಯದೇ ಇದ್ದರೆ ಸೆಕ್ಯುಲರ್ ಎಂದೆನಿಸುತ್ತಿದೆಯೇ? ಎಂದು ಅಚ್ಚರಿ ವ್ಯಕ್ತಪಡಿಸಿದ್ದರು. ಜೊತೆಗೆ ನೀವು ರಾಜ್ಯಪಾಲರಾಗಿ ಪ್ರಮಾಣವಚನ ಸ್ವೀಕರಿಸಿದ್ದ ಸಂವಿಧಾನದ ಭಾಗವಲ್ಲವೇ ಜಾತ್ಯಾತೀತತೆ ಎಂಬುದು ಎಂದೂ ಕೇಳಿದ್ದರು.